প্রধানমন্ত্রী বয়কো বরিসভ গতকাল শুক্রবার বলেন, সড়ক দুর্ঘটনায় ক্ষয়ক্ষতি ও প্রাণহানির জন্য রাজনীতিবিদদেরও দায় নিতে হবে। এ দায় নিয়ে পরিবহনমন্ত্রী ইভালো মস্কোস্কি, আঞ্চলিক উন্নয়নমন্ত্রী নিকোলায় নানকভ এবং স্বরাষ্ট্রমন্ত্রী ভ্যালেন্টিন রাডভকে ক্ষমতা থেকে সরে দাঁড়াতে বলেন তিনি। প্রধানমন্ত্রীর দাবির প্রতি সম্মান জানিয়ে এরপরই এক সংবাদ সম্মেলন করে তিন মন্ত্রী তাদের পদত্যাগের কথা জানান। সংবাদ সম্মেলনে স্বরাষ্ট্রমন্ত্রী ভ্যালেন্টিন রাডভের বলেন, ‘এ ধরনের একটি দুর্ঘটনা এড়াতে আমরা অবশ্যই উদ্যোগ নিতে পারিনি। এটা আমাদের জন্য লজ্জাকর।’